Төсөл

**МОНГОЛ УЛСЫН ХУУЛЬ**

2016 оны ... дүгээр Улаанбаатар

сарын ....-ны өдөр хот

**СУРГУУЛЬ, ЦЭЦЭРЛЭГИЙН ХООЛ ҮЙЛДВЭРЛЭЛ,**

**ҮЙЛЧИЛГЭЭНИЙ ТУХАЙ ХУУЛЬ**

**НЭГДҮГЭЭР БҮЛЭГ**

**НИЙТЛЭГ ҮНДЭСЛЭЛ**

**1 дүгээр зүйл. Хуулийн зорилт**

1.1.Энэ хуулийн зорилт нь сургууль, цэцэрлэгийн хүүхдийн хоолны чанар, шим тэжээлийг сайжруулж, тэдний сэтгэлзүй, бие махбодийн хөгжлийг дэмжих, хүн амын шим тэжээлийн боловсролыг дээшлүүлж, хооллолтын зөв дадал, зуршлыг төлөвшүүлэх замаарнийгмийн эрүүл мэндийн байдлыг сайжруулахад чиглэсэн сургууль, цэцэрлэгийн хоол үйлдвэрлэл, үйлчилгээтэй холбоотой харилцааг зохицуулахад оршино.

**2 дугаар зүйл. Хуулийн Нэр томьёоны тайлбар**

2.1.Энэ хуульд хэрэглэсэн дараахь нэр томьёог доор дурдсан утгаар ойлгоно:

2.1.1.“цэцэрлэгийн хүүхдийн хоол” гэж сургуулийн өмнөх боловсролын байгууллага дээр өгч буй хоолыг;

2.1.2.“сургуулийн өдрийн хоол” гэж нь 1 дүгээр зүйлийн зорилгыг биелүүлэхийн тулд журамд тусгагдсан зөвшөөрөгдөх ангийн сурагчдыг хамруулан сургууль дээр өгч буй хоолыг;

2.1.3.“Сургуулийн дотуур байрны хүүхдийн хоол” гэж сургуулийн дотуур байранд амьдарч буй хүүхдэд өгч буй хоолыг;

2.1.4.“хоол үйлдвэрлэл, үйлчилгээтэй холбоотой зардал” гэж хоолны хүнсний түүхий эдийн зардал, барилга байгууламж, тоног төхөөрөмж, өдөр тутмын үйл ажиллагааны зардлыг;

2.1.5.“хүүхдийн хоолны чанар, шим тэжээл” гэж Эрүүл мэндийн асуудал эрхэлсэн засгийн газрын гишүүний баталсан “хүн амын хоол тэжээлийн физиологийн нормын бүрэн хангасан байхыг;

2.1.6.“хоолзүйч” гэж хүүхдийн хоолны чанар, шим тэжээл, хоол үйлдвэрлэл, үйлчилгээг хариуцан зохион байгуулагч Хоолзүй, шим судлалын чиглэлээр суралцсан, хүүхдийн хоол, шим тэжээлийн чиглэлээр мэргэшсэн, бакалавр болон түүнээс дээш зэрэгтэй мэргэжилтнийг”

**ХОЁРДУГААР БҮЛЭГ**

**ХООЛ ҮЙЛДВЭРЛЭЛ, ҮЙЛЧИЛГЭЭНИЙ УДИРДЛАГА, ЗОХИОН БАЙГУУЛАЛТ**

**3 дугаар зүйл. Төрийн байгууллагын чиг үүрэг**

3.1.Боловсролын асуудал эрхэлсэн төрийн захиргааны төв байгууллага нь сургууль, цэцэрлэгийн хоол үйлдвэрлэл, үйлчилгээний талаар дараахь бүрэн эрхийг хэрэгжүүлнэ:

3.1.1.Хоол үйлдвэрлэл, үйлчилгээтэй холбоотой зардлыг төлөвлөж, батлуулах;

3.1.2.Хүүхдэд хоол, шим тэжээлийн боловсрол олгох тогтолцоог бүрдүүлэх;

3.2.Боловсролын асуудал эрхэлсэн засгийн газрын гишүүний дэргэд сургууль, цэцэрлэгийн хоол үйлдвэрлэл, үйлчилгээг удирдлага, зохион байгуулалтаар хангах мэргэжлийн зөвлөл шинээр зохион байгуулагдаж ажиллах ба үйл ажиллагаа, эрх үүргийг УИХ баталсан баталсан журмаар зохицуулна.

3.3.Хүнсний асуудал эрхэлсэн засгийн газрын гишүүн нь сургууль, цэцэрлэгийн хоол үйлдвэрлэл, үйлчилгээний талаар дараахь бүрэн эрхийг хэрэгжүүлнэ:

3.3.1.Хүнсний түүхий эд, бүтээгдэхүүний хангамжийг зохион байгуулах бөгөөд холбогдох журмыг батлах;

3.3.2.Хүнсний чанар, аюулгүй байдлын стандартыг хяналтзохион байгуулах;

3.3.3.Сургууль, цэцэрлэгийн хоол үйлдвэрлэл, үйлчилгээнд тавигдах шаардлагыг тодорхойлж, боловсролын асуудал эрхэлсэн төрийн захиргааны төв байгууллагын дэргэдэх мэргэжлийн зөвлөлийн үйл ажиллагааг дэмжин ажиллана.

3.4.Эрүүл мэндийн асуудал эрхэлсэн төрийн захиргааны төв байгууллага нь сургууль, цэцэрлэгийн хоол үйлдвэрлэл, үйлчилгээний талаар дараахь бүрэн эрхийг хэрэгжүүлнэ:

3.4.1.Хүүхдийн хоолны чанар, шим тэжээл эрүүл мэндийн харилцан нөлөөлөл хамаарлын судалгааг жил бүр хийн, хүүхдийн эрүүл мэндийн үзүүлэлттэй холбон тодорхойлж, үр дүнг холбогдох төрийн байгууллагад мэдээлэх;

3.4.2.Судалгааны үр дүнд үндэслэн хүүхдийн эрүүл мэндийг зонхилон тохиолдох бичил тэжээлийн дутлаас хамгаалахад зайлшгүй шаардлагатай бичил тэжээлээр баяжуулах, хэрэглэх зөвлөмж гаргах.

3.5. Сургууль, цэцэрлэг нь сургууль, цэцэрлэгийн хоол үйлдвэрлэл, үйлчилгээний талаар дараахь бүрэн эрхийг хэрэгжүүлнэ:

3.5.1.Орон нутгийн боловсролын асуудал хариуцсан байгууллага нь чанартай, шим тэжээлийн зохистой харьцаа бүхий хоолоор аюулгүй хангахын тулд үйл ажиллагааны болон санхүүгийн боломжоор хангах, мэргэжлийн боловсон хүчин ажиллуулах ажлыг зохион байгуулах ба шим тэжээлийн сургалтаар дамжуулан хүүхдэд зөв хооллох, эрүүл мэндээ хамгаалах чадварыг эзэмшүүлж, уламжлалт хоолны соёлыг хадгалан хөгжүүлэхэд бодлого хэрэгжүүлэх;

3.5.2.Нийслэл, дүүрэг, аймгийн боловсролын алба нь сургууль, цэцэрлэгийн хоол үйлдвэрлэл, үйлчилгээ, хоолны чанар, шим тэжээлийн байдлыг байнгын удирдлагаар хангаж, жил бүр тайлагнах.

**ГУРАВДУГААР БҮЛЭГ**

**СУРГУУЛИЙН ӨДРИЙН ХООЛНЫ БАРИЛГА БАЙГУУЛАМЖ, ТОНОГ ТӨХӨӨРӨМЖИЙН СТАНДАРТ, ҮЙЛ АЖИЛЛАГАА**

**5дугаар зүйл. Сургуулийн өдрийн хоолны байгууламж, тоног төхөөрөмж**

5.1.Цэцэрлэг, сургууль нь хоол үйлдвэрлэл, үйчилгээг зориулалтын барилга байгууламж, тоног төхөөрөмж ашиглан мэргэжлийн хүний нөөцтэйгээр хэрэгжүүлнэ.

5.2.Хоёр болон түүнээс дээш байрлал ойрхон цэцэрлэг, сургууль хоол үйлдвэрлэл, үйлчилгээг нэгдсэн хэлбэрээр буюу барилга байгууламж, тоног төхөөрөмжийг хамтран байгуулж, ашиглаж болно.

5.3.Энэхүү хуулийн 5.1-д заасан барилга байгууламж, тоног төхөөрөмжийн төрөл ба стандартыг холбогдох дээд байгууллагаас тогтооно.

**6дугаар зүйл. Хоолзүйч ба хоол, шим тэжээлийн сургалтын үйл ажиллагаа**

6.1.Энэхүү хуулийн5 дугаар зүйлд заасан шаардлага хангах, хоол үйлдвэрлэл, үйлчилгээг хэрэгжүүлж буй сургууль, цэцэрлэгийн захирал, эрхлэгч нь Хүүхдийн хоолны шим тэжээлийн чиглэлээр мэргэшсэн хоолзүйч мэргэжилтэн болон мэргэжлийн тогоочийг томилон ажиллуулна.

6.2.Хоолзүйч мэргэжилтнийг тухайн боловсролын байгууллагад хамрагдсан хүүхдийн тооноос хамааран томилох ба дагалдан гарах журмаар зохицуулна.

6.3.Хоолзүйч нь хүүхэд шим тэжээлийн боловсрол олгох сургалтын тусгай хөтөлбөрийн дагуу хэрэгжүүлэх үүрэгтэй бөгөөд хооллолтын зөв дадал, зуршил бий болгох, эрүүл мэндийн байдлыг дээшлүүлэх үндсэн үүрэг хүлээнэ.

6.4.Хоолзүйч нь хоолны харшилтай хүүхдийн мэдээллийг бүрдүүлсэн байх ба харшил үүсгэгч хүнсний түүхий эд ашигласан тохиолдолд урьдчилсан арга хэмжээг зохион байгуулж, тэмдэглэл хөтөлнө.

**7дугаар зүйл. Сургууль, цэцэрлэгийн хоол үйлдвэрлэл, үйлчилгээний зардал**

7.1.Хоол үйлдвэрлэл, үйлчилгээг стандартын дагуу хэрэгжүүлэхэд шаардлагатай барилга байгууламж, тоног төхөөрөмжийн зардлыг төр, үүсгэн байгуулагч хариуцах үүрэгтэй бөгөөддотоод ба гадаадын хандив, тусламжийн хөрөнгө ашиглаж болно.

7.2.Сургуулийн өдрийн хоолны үйл ажиллагааны зардлыг тухайн сургуулийн удирдлага, үүсгэн байгуулагч төсөвт тусгах үүрэгтэй ба эрх бүхий байгууллагын шийдвэрийн дагуу хүүхдийн эцэг эх, асран хамгаалагч нь зардлын нэг хэсгийг хариуцаж болно.

7.3.Хүүхдийн хоолны хүнсний түүхий эдийн зардлыг хүүхдийн эцэг эх, асран хамгаалагч хариуцахыг зарчим болгоно. Нийгмийн халамжийн бодлогын хүрээнд халамж шаардлагатай өрхийн хүүхдийн төлбөрийг төрөөс шийдвэрлэнэ.

7.4.Аймаг, нийслэл, дүүрэг, сумын төсөв захирагч нар хүүхдийн хоолонд чанартай, аюулгүй түүхий эд, газар тариалангийн бүтээгдэхүүн ашиглах, хоолны чанарыг дээшлүүлж, хоол үйлдвэрлэл, үйчилгээний барилга, байгууламж, тоног төхөөрөмжийн шинэчлэлт, хүнсний түүхий эдийн зардалд дэмжлэг үзүүлэх үүрэгтэй.

**ГУРАВДУГААР БҮЛЭГ**

**СУРГУУЛИЙН ХООЛ ҮЙЛДВЭРЛЭЛ, ҮЙЛЧИЛГЭЭНИЙ ЗОХИЦУУЛАЛТЫНҮЙЛ АЖИЛЛАГАА**

**8дугаар зүйл. Хүнсний түүхий эд, материал, хангамж**

8.1.Сургууль, цэцэрлэгийн хоол үйлдвэрлэл, үйлчилгээнд чанарын шаардлага хангасан,шим тэжээллэг, аюулгүй хүнсний түүхий эд, материалыг ашиглана.

8.2.Сургууль, цэцэрлэгийн хүүхдийн хүнсний түүхий эд, материалын чанар, шим тэжээлийн стандарт болон бусад хүнсний хангамжтай холбоотой зохицуулалтыг боловсролын болон хүнсний асуудал эрхэлсэнЗасгийн газрын гишүүд хамтран баталсан баримт бичгээр тогтооно.

8.3.Сургууль, цэцэрлэгийн хүүхдийн хоолонд мал аж ахуй, газар тариалан, байгалийн гаралтай дотоодын бүтээгдэхүүн түлхүү ашиглах зарчмыг мөрдлөг болгоно.

8.4.Сургууль, цэцэрлэгийн хоол үйлдвэрлэлийн хүнсний хангамжийг Хүнсний асуудал эрхэлсэн төрийн байгууллагаас тусгайлсан журмаар зохицуулна. /Журмын нэр батлах субьект/

8.5.Дараах тохиолдолд хориглоно.

8.5.1.Хүнсний бүтээгдэхүүний аюулгүй байдлыг хангах тухай хуулийн 10.3.1дүгээр заалтыг мөрдөх ба хүүхдийн эрүүл мэндэд сөрөг нөлөө үзүүлэх хүнсэнд мөн хуулийн 11 дэх заалтыг хамааруулна.

**9дүгээр зүйл. Шим тэжээлийн зохицуулалт**

9.1.Сургууль, цэцэрлэгийн хоол нь хүүхдийнбиеийн өсөлт, бойжилт, оюун ухаан, бие махбодийн хөгжлөөр илэрхийлэгдэх эрүүл мэндэд нэн шаардлагатай шим тэжээлээр хангалттай байх бөгөөд зөв, зохистой хооллох дадал, зуршлыг бий болгоход тус болох хүнсний бүтээгдэхүүний хэрэглээнээс бүрдэнэ.

9.2.Сургууль, цэцэрлэгийн хоолны шим тэжээлийн зохицуулалтын стандартыг Боловсролын асуудал эрхэлсэн Засгийн газрын гишүүн батална.

**10дугаар зүйл. Эрүүл ахуй, аюулгүй байдал**

10.1.Сургууль, цэцэрлэгийн хоол үйлдвэрлэл, үйлчилгээний бүхий л шатанд буюу хүнсний түүхий эдийн бэлтгэл, тээвэрлэлт, хадгалалт, боловсруулах, түгээх, өдрийн хоолны аяга, таваг хэрэгслийг угаах болон ариутгах зэрэгт технологийн огтлолцол, бохирдол үүсэхгүй байхаар эрүүл ахуйн нөхцлийг төлөвлөж бүрдүүлсэн байна.

10.2.Сургууль, цэцэрлэгийн хоол үйлдвэрлэл, үйлчилгээний эрүүл ахуй, аюулгүй байдлын зохицуулалтын стандартыг Боловсролын асуудал эрхэлсэн Засгийн газрын гишүүн тогтооно.

**11дүгээр зүйл. Хооллох дадал, зуршил**

11.1.Сургууль, цэцэрлэг нь хүүхдэд зөв хооллох дадал, зуршлыг бий болгож, хоол, хүнсний үйлдвэрлэл, хэрэглээний тухай ойлголтыг өргөжүүлэх ба уламжлалт хоолны соёлыг залгамжлуулах, хөгжүүлэхийн тулд сурагчдын хоолны зуршлыг удирдан чиглүүлж, асран хамгаалагчийг тухайн мэдээллээр хангана.

**12 дугаар зүйл. Шим тэжээлийн зөвлөгөө**

12.1.Сургууль, цэцэрлэг нь хүүхдийг буруу хооллолт, дадал, зуршлаас шалтгаалсан шим тэжээлийн өөрчлөлт үүсэх, өвчлөлөөс урьдчилан сэргийлэхийн тулд жин бага, өсөлтийн хоцрогдол, цус багадалт болон илүүдэл жинтэй, таргалалттай хүүхдэд хоол, шим тэжээлийн зөвлөгөө өгөх ба шаардлагатай тохиолдолд арга хэмжээ авч ажиллана.

**13дугаар зүйл. Сургууль, цэцэрлэгийн хоол, үйлдвэрлэл, үйлчилгээний зохион байгуулалт**

13.1.Цэцэрлэг, сургууль нь хоол үйлдвэрлэл, үйлчилгээг шууд зохион байгуулах бөгөөд сургуулийн удирдах зөвлөлийн хурлын дагуу тодорхой нөхцлийг бүрдсэн тохиолдолд сургуулийн өдрийн хоолтой холбоотой албан үүргийг итгэмжлэн хариуцуулж болно.

13.2.Хүнсний түүхий эд, материалын нийлүүлэгчийн сонгон шалгаруулалт болон худалдан авалттай холбоотой албан үүргийг зайлшгүй тохиолдлоос бусад үед шилжүүлэхгүй, сургуулийн удирдлага хариуцна.

13.3. Боловсролын байгууллагаас хоол үйлдвэрлэл, үйлчилгээний үйл ажиллагаатай холбоотой албан үүргийг итгэмжлэх/шилжүүлэх тохиолдолд урьдчилан Боловсролын асуудал хариуцсан төрийн захиргааны байгууллагаас зөвшөөрөл авна.

**ДӨРӨВДҮГЭЭР БҮЛЭГ**

**ХЯНАЛТ, ҮНЭЛГЭЭ**

**14 дүгээр зүйл. Сургуулийн өдрийн хоолны зохион байгуулалтын үнэлгээ**

14.1.Боловсролын асуудал хариуцсан төрийн байгууллагын дэргэдэх хоол үйлдвэрлэл, үйлчилгээ хариуцсан мэргэжлийн алба нь сургуулийн өдрийн хоолны зохион байгуулалтын чанар болон чанарыг сайжруулахын тулд сургуулийн өдрийн хоолны зохион байгуулалттай холбоотой үнэлгээг тогтмол хэрэгжүүлж, үр дүнг тооцож, Болосролын асуудал эрхэлсэн Засгийн газрын гишүүнд тайлагнаж байна.

**17 дугаар зүйл. Хууль хүчин төгөлдөр болох**

17.1.Энэ хуулийг 2018 оны 7 дугаар сарын 1-ний өдрөөс эхлэн дагаж мөрдөнө.